Khutbah Pertama
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ ( 2 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ للهِ الَّذِي جَعَلَ يَوْمَ عِيْدِ الأضْحَى أَسْعَدَ الأياَّمِ لنَاَ . وَنَحْمَدُهُ عَلَى مَا أَوْلانَا وَنَشْكُرُهُ عَلَى نِعَمِهِ الَّتِى بِهَا وَالانَا. وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ…… فَيَا إِخْوَانِيْ ! اتَّقُوْا اللهَ وَأُوْصِيْكُمْ وَإِيَّايَ بِتَقْوَى اللهِ فَقَدْ فَازَ المُتَّقُوْنَ….فرمان الله تعالى دالم أية 1-2 سورة الحج:
يَا أَيُّهَا النَّاسُ اتَّقُوا رَبَّكُمْ ۚ إِنَّ زَلْزَلَةَ السَّاعَةِ شَيْءٌ عَظِيمٌ ﴿١﴾يَوْمَ تَرَوْنَهَا تَذْهَلُ كُلُّ مُرْضِعَةٍ عَمَّا أَرْضَعَتْ وَتَضَعُ كُلُّ ذَاتِ حَمْلٍ حَمْلَهَا وَتَرَى النَّاسَ سُكَارَىٰ وَمَا هُم بِسُكَارَىٰ وَلَـٰكِنَّ عَذَابَ اللَّـهِ شَدِيدٌ ﴿٢﴾
مقصودڽ:واهاي اومة مأنسي , برتقواله کڤد توهن کامو ! سسوڠݢوهڽ ݢمڤا هاري قيامة ايت سواتو ڤرکارا يڠ امت بسر . ڤد هاري کامو مليهت ) ڤريستيوا – ڤريستيوا يڠ مڠريکن ( ايت , تياڤ – تياڤ ايبو ڤڽوسو اکن ملوڤاکن انق يڠ دسوسوكنڽ , دان تياڤ – تياڤ ڤرمڤوان يڠ مڠندو ڠ أكن كوكور أنق يڠ دكندوڠڽ دان اڠکاو اکن مليهت مأنسي مابوق ڤد حال مريک تيدق مابوق , تتاڤي عذاب الله إيت أمتله برات , مڠريکن
سلامت مڽمبوت عيدالأضحى داوچڤكن كڤد سلوروه قوم مسلمين دان مسلمات. كشكورن يڠ تيدق ترهيڠڬ كيت ڤنجتكن كحضرة الله اتس نعمة هاري راي حاج اتاو قربان اين . سمڤنا براد ڤد هاري راي حاج اين ماريله كيت کيت سام – سام مندعاءکن سموݢ ڤارا جماعه حاج دري سلوروه دنيا يڠ سدڠ مڠرجاکن عبادة حاج د کوتا مکة دبريکن کصيحتن دان کسلامتن دان يڠ ڤاليڠ بسر دأنوݢرهکن دڠن حاج مبرور يڠ تياد بالسن کچوالي شرݢ. تيدق بݢيتو ليوات ڤد هاري اين اونتوق کيت سام – سام مڠوچڤکن تعزية کڤد سلوروه اهلي کلوارݢ لبيه 100 جماعة حاج يڠ منيڠݢل دنيا ترماسوق دري مليسيا دان لبيه 200 يڠ لأين چدرا عقيبة رونتوهن kren يڠ منيمڤا جماعة يڠ سدڠ برعبادة د مسجد الحرام ڤد ڤتڠ جمعة 11 سيڤتيمبر يڠ بارو لالو سجوروس ريبوت ڤاسير دان هوجن لبت . سموݢ الله مڠانوݢرهكن دڠن ڤهالا دان کدودوقكن يڠ بݢيتو ايستيميوا دسيسيڽ باݢي ݢولوڠن يڠ منيڠݢل دنيا ڤد هاري جمعةيڠ موليا , د تمڤت يڠ موليا يأيت مسجد الحرام , مکة کتيک منجالني عبادة کڤد الله .
عَنْ عَبْدِ اللَّهِ بْنِ عَمْرٍو قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ : مَا مِنْ مُسْلِمٍ يَمُوتُ يَوْمَ الْجُمُعَةِ أَوْ لَيْلَةَ الْجُمُعَةِ إِلَّا وَقَاهُ اللَّهُ فِتْنَةَ الْقَبْرِ – رواه الترمذي وأحمدوالبيهقي
مقصودڽ:سأورڠ مسلم منيڠݢل دنيا ڤد هاري جمعة اتاو ڤد مالم جمعة ملأينکن الله اکن مليندوغيڽ دري فتنه ) ڤرتاڽأن ( قبور
ماله نبي صَلَّى اللَّهُ عَلَيْهِ وَسَلَّمَ ممبريتاهو بهاوا اورڠ ماتي ترتيمڤا عقيبة رونتوهن سباݢاي ماتي شهيد
الشُّهَدَاءُ خَمْسَةٌ: الْمَطْعُوْنُ وَالْمَبْطُوْنُ وَالْغَرِقُ وَصاَحِبُ الْهَدْمِ وَالشَّهِيْدُ فِي سَبِيْلِ اللهِ – رواه البخاري ومسلم
مقصودڽ : شهداء ) اورڠ ماتي شهيد ( ايت اد 5 يأيت [1] اورڠ يڠ منيڠݢل كران ڤڽاکيت طاعون [2]اورڠ يڠ منيڠݢل کران ڤڽاکيت ڤروت [3] اورڠ يڠ ماتي تڠݢلم ) لمس( [4]اورڠ يڠ منيڠݢل کران ترتيمڤا رونتوهن , دان [5] اورڠ يڠ ݢوݢور د جالن الله
مسلمين/مسلمات يڠ درحمتي الله سبحانه وتعالى،
فرمان الله دالم أية 30 سورة الشورى :
وَمَا أَصَابَكُم مِّن مُّصِيبَةٍ فَبِمَا كَسَبَتْ أَيْدِيكُمْ وَيَعْفُو عَن كَثِيرٍ ﴿٣٠﴾
مقصودڽ: دان اڤ جوا يڠ منيمڤا کامو دري سسواتو کسوسهن ) اتاو بلأ بنچان ) مک اي اداله دسببکن اڤ يڠ کامو لاكوكن ) دري ڤربواتن – ڤربواتن يڠ ساله دان بردوسا دان ) دالم ڤد ايت ( الله ممعافکن سبهاݢين بسر دري دوسا – دوسا کامو .
ڤريستيوا سديه يڠ برلاکو د مکة اين توروت مڠتوق هاتي کيت سوڤاي مرنوڠ باݢايمان کهيبتن الله يڠ برکواس اتس سݢالاڽ د مان ستياڤ برلاکو د باوه کواس دان كهندقڽ. اوليه ايت اڤابيلا برلاكوڽ ڤرکارا يڠ بسر ترماسوقTsunami , ݢمڤا بومي , بنجير بسر , تانه رونتوه , ريبوت طوفان , جربو دان ڤلباݢاي ڤڽاکيت سڤرتي دڠݢي , کنچيڠ تيکوس دان لأين – لأين مک كمباليله کڤد الله اونتوق کيت منجأوهي معصية , منمبه عمل عبادة سرتا سيکڤ جأوهي سوك مروسقکن عالم سکيتر . سباݢايمان عمور کيت بوکن سماکين مودا دان سماکين همڤير کڤد ساعة کماتين , بݢيتوله جوݢ دنيا اين سماکين توا دان منوڠݢو ساعة قيامة. کيت جوݢ دمينتا سوڤاي ممڤرباڽقکن بردعاء اݢر دهينداري درڤد بلأ الله سفرت دعاء اين :
اللَّهُمَّ إِنِّي أَعُوذُ بِكَ مِنَ الْهَدْمِ ، وَالتَّرَدِّي ، وَالْهَرَمِ ، وَالْغَمِّ وَالْغَرَقِ ، وَالْحَرْقِ ، وَأَعُوذُ بِكَ أَنْ يَتَخَبَّطَنِي الشَّيْطَانُ عِنْدَ الْمَوْتِ ، وَأَعُوذُ بِكَ أَنْ أَمُوتَ فِي سَبِيلِكَ مُدْبِرًا ، وَأَعُوذُ بِكَ أَنْ أَمُوتَ فِي سَبِيلِكَ لَدِيغًا – رواه أحمد وأبو دأود
مقصودڽ: يا الله , اکو برليندوڠ دري دتيمڤا رونتوهن , جاتوه دري تمڤت تيڠݢي , ڤڽاکيت ڽاڽوق , کسوسهن دوکاچيتا , تڠݢلم دان ترباکر . اکو برليندوڠ دري تيڤوان شيطان کتيک منيڠݢل دنيا , دان اکو برليندوڠ دري ملاريکن ديري داري ميدان جهاد . اکو برليندوڠ دري منيڠݢل دالم کأدأن دسڠت بيناتڠ بربيسا
مسلمين/مسلمات يڠ درحمتي الله سبحانه وتعالى،
فرمان الله دالم أية 46 سورة الحج :
أَفَلَمْ يَسِيرُوا فِي الْأَرْضِ فَتَكُونَ لَهُمْ قُلُوبٌ يَعْقِلُونَ بِهَا أَوْ آذَانٌ يَسْمَعُونَ بِهَا ۖ فَإِنَّهَا لَا تَعْمَى الْأَبْصَارُ وَلَـٰكِن تَعْمَى الْقُلُوبُ الَّتِي فِي الصُّدُورِ ﴿٤٦﴾
مقصودڽ: اوليه ايت , بوكنكه بأيكڽ مريك مڠمبارا د موک بومي سوڤاي (دڠن مليهت کسن – کسن يڠ ترسبوت )مريك منجادي اورڠ – اورڠ يڠ اد هاتي يڠ مريك داڤت ممهمي , اتاو اد تليڠا يڠ مريک داڤت مندڠر ( تتاڤي كالاوله مريك مڠمبارا ڤون تيدق جوݢ برݢونا) کران کأدأن يڠ سبنرڽ بوكنله مات کڤالا يڠ بوتا , تتاڤي يڠ بوتا ايت اياله مات هاتي يڠ اد د دالم دادا
سباكايمان جماعة حاج يڠ داتڠ دري سلوروه دنيا داڤت مڽقسيکن ببراڤ تمڤت ڤنتيڠ دان برسجاره سڤنجڠ منونايکن عبادة حاج سڤرتي ڤادڠ عرفة , مزدلفة , منى , صفا دان مروة , كعبة , حجر الأسواد, مقام إبراهيم دان لأين – لأين سهيڠݢ لاهير راس کإنصافن دان سماڠت دڠن مڠمبيل ڤڠاجرن يڠ برݢونا درڤد ڤڠحياتن کڤد سجاره يڠ ڤرنه برلاکو . سسواي دڠن انجورن القرءان اݢر کيت داڤت مڠمبيل اعتبار درڤد تمڤت يڠ دلاوتي دالم ممڤرتيڠکتکن کإيمانن دان عملن صالح سرت منجأوهي ڤراڠاي بوروق قوم يڠ دهنچورکن اوليه الله . اعتبار اين تيدق ممڤو دحياتي ملأينکن باݢي اورڠ يڠ هيدوڤ اتاو صيحة . تندا هاتي صيحة سباݢايمان دسبوت اوليه علماء أنتاراڽ: [1]هاتي يڠ صيحة سلالو مڠوتاماکن حال يڠ برمنفعة دان منجأوهي ڤرکارا بهاي [2] مڠوتاماکن اخيرة درڤد دنيا [3] برتوبة کڤد الله دان مڠݢنتوڠكن هارف کڤد الله [4]سلالو ايڠت کڤد الله دان تيدق بوسن دالم برعبادة کڤدڽ [5] برسديه اڤابيلا ترلوڤوت ورد سهيڠݢ لبيه سديه درڤد کهيلڠن هرتا
ماناکالا تندا هاتي ساکيت ڤولا أنتاراڽ: [1] تيدق مڠنل الله , تيدق منچينتأي الله , تيدق مريندوکن ڤرجومڤاءن دڠن الله, دان تيدق کمبالي کجالن الله, سرتا لبيه سوک مڠيکوتي هوى نفسو [2]تيدق مراساکن هاتي دڠن سبب لوک – لوک معصية . سڤرتي اوڠکڤن ڤڤاته لوک تيدق تراس ساکيت باݢي اورڠ ماتي [3] سلالو مڠيکوتي کبوروقكن دڠن کبوروقكن جوݢ . حسن البصري مڠاتاکن ايت اداله دوسا د أتس دوسا سهيڠݢ ممبوات هاتي منجادي بوتا , لالو ماتي سمنتارا هاتي يڠ صيحة سلالو مڠيکوتي کبوروقكن دڠن کبأيقكن دان مڠيکوتي دوسا دڠن توبة [4]تيدق مراس ترسيقسا دڠن كبودوهنڽ تنتڠ کبنران بربيذا دڠن هاتي يڠ صيحة يڠ اکن مراس ساکيت دڠن داتڠ شبهة اتاو فركارا تيدق جلس ڤدڽ . عبارة کات سأورڠ علماء تيدق اد دوسا يڠ لبيه بوروق سلأين کبودوهن [5]هاتي يڠ ساکيت منيڠݢلکن ماکنن يڠ برمنفعة دان مميليه راچون يڠ بربهاي سڤرتي اڠݢن مندڠار القرءان , لبيه سوک مندڠار ڽاڽين يڠ ملالايکن [6] ترلالو چينتا ڤد دنيا , سنڠ تيڠݢل د دنيا , دان تيدق مراس ريندو کڤد اخيرة . تيدق ڤرنه مڠهارڤکن اخيرة دان تيدق براوسها اونتوق مڽياڤکن بکلن اخيرة . دي سيبوق دڠن دنيا دان دهابيسکن اونتوق حال – حال يڠ تيدق برمنفعة بهکن اونتوق ڤرکارا حرام
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم أية 107 سورة الصافات :
وَفَدَيْنَاهُ بِذِبْحٍ عَظِيمٍ ﴿١٠٧﴾
مقصودڽ: دان کامي تبوس أنقڽ ايت دڠن سإيکور بيناتڠ سمبليهن يڠ بسر
سمبوتن عيدالأضحى تيدق لڠکڤ تنڤا مڽبوت تنتڠ ڤڠوربانن اݢوڠ نبي إبراهيم سکلوارݢ دالم منطاعتي ڤرينته الله . امام الغزالي منݢسکن بهاوا ڤڽمبليهن بيناتڠ قربان اداله سباݢاي simbol دري ڤڽمبليهن اتاو مڠهيلڠکن صفة – صفة کبيناتڠن يڠ اد ڤد مأنسي سڤرتي صفة طمع , کدکوت , سومبوڠ , دڠکي دان صفة مذمومة اتاو ترچلا يڠ لأين . دڠن برقربان دهارڤکن سموا مأنسي داڤت ممبواڠ صفة – صفة کبيناتڠن يڠ داڤت منداتڠکن مصيبة دان بنچان ايت . دالم دڠن کهيدوڤن کيت سکارڠ , عبادة قربان مستي دلاکوکن اوليه 7 ݢولوڠن اوتام دالم مشارکة يأيت :
[1]قربان د کالڠن ڤميمڤين دڠن مڽمبليه صفة کبيناتڠن يڠ اد ڤد مريك سڤرتي طمع , ݢيلا کواس , ظاليم سهيڠݢ مريك اکن برمرتبة د هادڤن الله دان ترحرمت د مات مأنسي . کݢاݢلن ڤميمڤين دالم مڽمبليه صفة طمع سباكي چونتوه اکن ملاهيرکن ڤميمڤين يڠ سنتياس مميکيرکن چارا کماسوقكن نݢارا دان کباجيقكن کڤد رعية سهيڠݢ رعية دهيمڤيت دڠن ڤلباݢاي کنأيقكن کوس سارا هيدوڤ اونتوق ممنوهي ڤمبذيرن ڤميمڤين . skandal 1MDB دڠن هوتڠ منچچه 42 billion دان ايسو درما ميستري سباڽق 2.6 billion تروس ملتقکن نݢارا دالم بهاي . نݢارا منجادي ” نݢارا ڤرنياݢأن ” سباݢايمان يڠ دسبوت اوليه ابن خلدون د دالم المقدمة :
إِنَّ التِّجَارَةَ مِنَ الْحُكُوْمَةِ مَفْسَدَةٌ
مقصودڽ: سسوڠݢوهڽ , ڤرنياݢأن دري ڤيهق کراجاءن کڤد رعية مروڤاکن کموسنهن دان کهنچورن سسبواه نݢارا
[2]قربان د کالڠن ڤڠوسها دان اهلي ڤرنياݢأن دڠن مڽمبليه صفة تيدق جوجور , منيڤو , , manopoli دان ممڤرداي ڤمبلي . اڤابيلا ککايأن نݢارا هاڽ برليݢر د کالاڠن کاي سهاج مک جارق ڤميسه يڠ جأوه انتارا کاي دان مسکين باکل مڠݢوݢت کأمانن دان کسلامتن نݢارا . ايت بلوم لاݢي دکيرا دڠن Perjanjian Perkongsian Trans-Pasifik (TTPA) يڠ باکل مڽببکن لبيه باڽق ڤڠڠݢورن , ڤنياݢ تمڤتن باکل ݢولوڠ تيکر ماله حاصيل نݢارا اکن دسدوت تنڤا باتسن کران کاڤيتاليس لبيه برکواس درڤد اوندڠ – اوندڠ نݢارا ماله بوليه مڠݢوݢت ايسو اخلاق دان اݢام . اين باکل منمبه لاݢي کڤريتن رعيت يڠ سدڠ مميکول کڤريتن هيدوڤ دڠن کنأيقكن کوس سارا هيدوڤ دتمبه لاݢي دڠن کجاتوهن نيلاي ريڠݢيت يڠ ڤاليڠ بوروق دالم سجاره نݢارا
[3]قربان د کالڠن حاکم , ڤڠعمل اوندڠ – اوندڠ سرتا ڤلقسان ڤوليسي اݢر منجأوهي رشوة , ڤچه امانة دالم منجامين کلڠسوڠن کعاديلن . کيت بݢيتو بيمبڠ اڤابيلا تکنن کڤد سيستيم کحاکيمن , ڤاسوقكن کسلامتن سڤرتي PDRM SPRMتراوتام دالم مڽياست کيس Profil تيڠݢي اکن مڠݢوݢت کستابيلن نݢارا . اوليه ايت ڤمبونوهن ترهادڤ اورڠ ڤنتيڠ د جابتن ڤݢوام نݢارا ڤد بولن اين دڠن چارا مڽمبوڽيکن ميت دڠن مثومبتث دالم توڠ dram دان کمودين دسيمين يڠ مروڤاکن کيس ک – 10 سأومڤام اين سجق 1988 . کيت مندسق ڤمبونوهن کجم اين دسياسة دڠن ڤنوه ديديکاسي دان برسوڠݢوه
[4]قربان د کالڠن ݢورور دان ڤارا ڤنديديق دالم منديديق انق بڠسا تراوتام کتيک چابرن عالم ڤنديديقكن يڠ سماکين منچابر د تڠه – تڠه ببانن توݢسن ݢورور يڠ سماکين باڽق . تنڤا ڤڠوربانن ورݢ ڤنديديق دڠن سوکوڠن درفد ڤميمڤين , إيبوباف دان مشارکة مك مسئلة جناية Juvana يڠ سماکين منيڠکت ݢاݢل دتاڠني . منوروت Statistik , ڤد تاهون 2013 ترداڤت 1632کيس يڠ ممبابيتکن ڤلاجر سکوله بربنديڠ دڠن 1042 کيس تاهون سبلومڽ دڠن ڤنيڠکتن لبيه 57 ڤراتوس . کيس جناية برات اتاو ݢانس د کالڠن ڤلاجر سکوله جوݢ منيڠکت دڠن ترداڤت مريك يڠ بارو براوسيا 12 تاهون يڠ تربابيت دالم کݢياتن جناية ترماسوق داده , جودي دان ڤلباݢاي ڤياکيت سوسيال . أوباتيله دان چݢه سݢرا سبلوم اي سماکين ممباره دان مريبق
[5]قربان د کالڠن إيبوباف دان انق – انق دڠن منجاديکن نبي إبراهيم دان سيتي هجر سباݢاي سوري تولادن دالم ڤڠوربانن ترهادڤ اڤ يڠ ڤاليڠ دجينتأي کران کچينتأن دان كطاعتن کڤد الله مڠاتسي سݢالا ڽ. بريله كفد انق – انق ڤنديديقكن اݢام دان ڤرݢأولن يڠ تربأيك کڤد مريک سفاي مڠنل الله دان منچينتأي الله . ديديق انق – انق دڠن ڤرهاتين ڤنوه , جاڠن منديديق انق – انق هاڽ دري سيسا يڠ تيڠݢل درفدوقتو کيت
[6] قربان د کالڠن انق – انق دڠن منجاديکن نبي إبراهيم سباݢاي تلادن دالم كطاعتن کڤد ڤرينته الله سرتا ڤڠحرماتن کڤد کدوا اورڠ توا . قربانكن وقتو برمأين دان برهيبور اونتوق تومڤو ڤد ڤڠاجين دان کرجاي يڠ حلال
[7]قربان کيت سموا دڠن مڠلوارکن زکاة , صدقة دان منونايکن عبادة قربان باݢي يڠ ممڤو . جاديكن سموا يڠ کيت ميليكي سباݢاي الة مندکت کڤد الله
فرمان الله دالم سورة لقمان اية 17 :
يَا بُنَيَّ أَقِمِ الصَّلَاةَ وَأْمُرْ بِالْمَعْرُوفِ وَانْهَ عَنِ الْمُنكَرِ وَاصْبِرْ عَلَىٰ مَا أَصَابَكَ ۖإِنَّ ذَٰلِكَ مِنْ عَزْمِ الْأُمُورِ ﴿١٧﴾
مقصودڽ:واهاي انق كسايڠنكو , ديريكنله سمبهيڠ , دان سوروهله بربوات کبأيقكن , سرتا لارڠله درڤد ملاکوکن ڤربواتن يڠ موڠکر , دان برصبرله اتس سݢالا بلأ بنچان يڠ منيمفامو . سسوڠݢوهڽ يڠ دمکين ايت اداله دري ڤرکارا – ڤرکارا يڠ دکهندقكي دأمبيل برت
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
KHUTBAH KEDUA
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ , وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ , اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ . أَمَّا بَعْدُ…….فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ فرمان الله تعالى دالم أية 46 سورة الأنفال :
وَأَطِيعُوا اللَّـهَ وَرَسُولَهُ وَلَا تَنَازَعُوا فَتَفْشَلُوا وَتَذْهَبَ رِيحُكُمْ ۖوَاصْبِرُوا ۚ إِنَّ اللَّـهَ مَعَ الصَّابِرِينَ ﴿٤٦﴾
مقصودڽ:دان طاعتله کامو کڤد الله دان رسولڽ , دان جاڠنله كامو بربنته-بنتاهن كالو تيدق نسچاي كامو منجادي لمه سماڠت دان هيلڠ كقواتن كامو, دان برصبرله ) مڠهادڤي سݢالا کسوکرن دڠن چکل هاتي ) سسوڠݢوهڽ الله برسرت اورڠ – اورڠ يڠ صبر
مسلمين/مسلمات يڠ درحمتي الله،
کتيک مڠحياتي حکمة درڤد عبادة حاج دان عبادة قربان مک د سان کيت داڤتي اد تيتيق ڤرسامأن دري سودوت ممبينا کقواتن اومت يڠ برساتو اتس داسر إسلام دڠن برکاسيه سايڠ اتس داسر ايمان . ڤنجاجهن يڠ برجالن سکارڠ بوکن لاݢي اونتوق منجاجه تانه تتاڤي اجيندا اوتام موسوه اداله ممچهکن اومت إسلام يڠ دولوث برساتو د باوه خليفة اسلامية منجاديكنڽ سرڤيهن يڠ سماکين کچيل . موسوه ملڽڤکن اوندڠ – اوندڠ إسلام د نكارا کيت سنديري . ايکونومي دنيا دکواسأي بوکن إسلام سرتا تياد نݢارا إسلام ترسناراي سباݢاي نݢارا ماجو . والاوڤون کيت کاي , کيت منجادي نݢارا ڤڠݢونا , بوکن ڤڠلوار اڤاته لاݢي ڤنچيڤتا اونتوق کبأيقكن مأنسي سجاݢت . نݢارا کيت سنديري مڽقسيکن باݢايمان براس , باهن ماکنن دان کڤرلوان هارين بوکن اورڠ إسلام يڠ كلواركن . هرتا دالم بندار بسر تيدق سمڤاي 5 فراتوس ميليك اورڠ إسلام . اين سموا ساڠت جأوه دري اڤ يڠ کيت هارڤکن سباݢاي بڠسا يڠ ممڤو مندوكوڠ امانة ممرينته . اڤ يڠ ترچرنا دالم مشارکة کيني ڤرلو دڤروسيس سمولا دڠن ڤروسيس لام يأيت ڤنديديقكن . سايڠڽ يڠ چرديق ڤنداي د کالڠن کيت ڤانتس دهانتر کلوار نݢارا دان کمبالي سباݢاي cendekiawan دان teknokrat يڠ سوده دأچوانكن دڠن ايديولوجي ڤميکيرن الا بارت سرتا نيلاي يڠ جأوه درڤد تونتوتن شرع . مک تيدق حيرانله اومة إسلام هاري اين منجادي کوچر – کاچير دڠن کچلاروان ڤميکيرن دان برتيندق . اومة إسلام کيني سوده لوڤا ديري مريک , ترهاکيس نيلاي دان کإسلامن يڠ تولين درڤد کتورونن مريک . کقواتن عقل مريک دسيا-سياكن . موسوه مراس سنڠ اونتوق مڠݢاڽڠ إسلام کران اومة إسلام سوده تياد ڤرنچاڠن . مريک منجادي ساتو اومة يڠ سوده تيدق سوک ممباچ اڤاته لاݢي منچيڤتا . کقواتن عملن دسيا-سياكن دڠن فنفسيران سمڤيت , لبيه باڽق برچاکڤ دان بردبت تاڤي تيدق ملقساناکن . منجادي اومة يڠ berteori يڠ هاڽ دودوق د اتس کرتس سهاج سهيڠݢ منجادي اومة يڠ لسو دان سمڤيت سݢالا بواه فيکيرن . اوليه ايت إينيله ماسڽ کيت کنا قواتكن institusi ککلوارݢأن , ڤرلو fokus کڤد کلوارݢ سنديري اݢر منجادي اونيت يڠ جاتي بوکن د سودوت ايکونومي سمات – مات . ايبو باڤ کنا تاهو اڤ يڠ انق – انق لايري دان لڠݢاني . كمباليكن کلوارݢ کيت کڤد نراچ إسلام دالم بنتوق کلوارݢ دان جماعة.تݢقكن خلافة إسلاميه برمولا درڤد ديري سنديري , اهلي کلوارݢ , مشارکة ستمڤت سبلوم مماچو کڤد نݢري کمودين نݢارا سهيڠݢ عالم سجاݢت . ݢرقكن اتس داسر ايمان اين ڤاستي ممڤو مرونتوهکن جاهيليةستروسڽ مڠهالاو سبارڠ بنتوق ڤنجاجهن اوليه موسوه إسلام . ممڤو ممرديکاکن بومي فلسطين دان مسجد الأقصى درڤد کراکوسن zionis يهودي , مڠهنتيکن ڤراڠ سودارا د بومي عراق, سوريا, يمن , مڽکت ڤنيندسن اومة إسلام Ronghiya د Myanmar , تايلند دان سلوروه دنيا . قربانكن صفة ڤنتيڠ ديري اونتوق ميلامت دان ممبنتو سودارا سأݢام يڠ لأين . قربنكن سماڠت کبڠسأن سمڤيت اونتوق مماستيکن إسلام منجادي اݢام سجاݢت . إسلامله نسچاي کيت بهاݢيا دنيا اخيرة .
الله أكبر ! ألله أكبر ! الله أكبر ولله الحمد
سلام عيدالأضحى داوچڤکن کڤد سلوروه مسلمين دان مسلمات. باكَي يڠ برکممڤوان دسارنکن اكَر مڠهيدوڤکن سمبوتن عيدالأضحى اين دڠن عبادة قربان برمولا هاري إين هيڠݢ براخيرڽ هاري تشريق 13 ذوالحجة ننتي سباكَايمان يڠ دانجورکن اوليه اسلام.
قَالَ الرَّسُوْلُ : مَنْ كَانَ لَهُ سَعَةٌ وَلَمْ يُضَحِّ فَلاَ يَقْرَبَنَّ مُصَلاَّناَ – رواه ابن ماجه
مقصودڽ : سسياڤا يڠ ممڤوڽأي کممڤوان سداڠکن دي تيدق ملاکوکن عبادة قربان مك جاڠنله دي مندکاتي تمڤت صلاة کامي
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِيْ سَبِيْلِكَ فِيْ كُلِّ زَمَانٍ وَمَكَانٍ , اللّهُمَّ انْصُرْ إِخْوَانِنَا المُسْلِمِيْنَ فِى فَلَسْطِين وَفِى سوريا وفي مصر وَفِى Myanmar وَفِى جَنُوْبِ بِلِيِبين وَفِى إيندونيسيا وفى تايلند وَفِى بَلَدِنَا ماليزيا اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ, اللّهُمَّ عَلَيْكَ بِاليَهُوْدِ وَمَنْ وَالاهُمْ, اللّهُمَّ عَلَيْكَ بِالنَّصَارَى وَمَنْ وَالاهُمْ, اللّهُمَّ عَلَيْكَ بِالهُنَوْدِ وَمَنْ وَالاهُمْ, اللّهُمَّ عَلَيْكَ بِالأمِيرِكَان وَمَنْ وَالاهُمْ, اللّهُمَّ عَلَيْكَ بِالِبرِيطَان وَمَنْ وَالاهُمْ, اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ, اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللّهُمَّ تَقَبَّلْ مِنَّا صَلاتَنَا وَقِيَامَنَا وَأَضْحِيَتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ
Filed under: Khutbah Eidil Adha, خطبة جاوي
zsm_Latn knc_Arab knc_Arab bjn_Arab bjn_Arab knc_Arab bjn_Arab bjn_Arab knc_Arab bjn_Arab pbt_Arab snd_Arab knc_Arab bjn_Arab bjn_Arab knc_Arab bjn_Arab pbt_Arab snd_Arab knc_Arab bjn_Arab bjn_Arab bjn_Arab knc_Arab snd_Arab knc_Arab bjn_Arab bjn_Arab bjn_Arab knc_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab snd_Arab knc_Arab bjn_Arab knc_Arab zsm_Latn knc_Arab knc_Arab bjn_Arab pbt_Arab bjn_Arab ara_Arab bjn_Arab knc_Arab bjn_Arab knc_Arab eng_Latn